ગૃહપ્રધાન અમિત શાહ તરફથી રજૂ કરવામાં આવેલા સંકલ્પપત્રમાં જણાવાયું છે કે, ભારતના બંધારણના આર્ટિકલ ૩૭૦ના ખંડ-૧ની સાથે આર્ટિકલ ૩૭૦ના ખંડ-૩ દ્વારા મળેલી શક્તિઓનો ઉપયોગ કરીને રાષ્ટ્રપતિ સંસદની ભલામણ પર એ જાહેરાત કરે છે કે, જે દિવસે ભારતના રાષ્ટ્રપતિ દ્વારા આ જાહેરાત પર હસ્તાક્ષર કરવામાં આવશે અને તેને સરકારી ગેઝેટમાં પ્રકાશિત કરવામાં આવસે, એ દિવસથી ઉપરોક્ત આર્ટિકલના તમામ ખંડ લાગુ નહીં રહે.